ສະຫະປະຊາຊາດ ກ່າວວ່າ ລາວກົດຂີ່ກີດກັນ ສາສນາກຸ່ມນ້ອຍ
ຂ່າວສຳຄັນອື່ນໆ: ທ່ານໂອບາມາ ແລະທ່ານກາໄຊ ປະຊຸມທາງວີດີໂອ ກ່ຽວກັບຍຸທສາດໃໝ່ ຂອງສະຫະຣັດ; ການໂຈມຕີສະລະຊີບ ໃນປາກິສຖານ ເຮັດໃຫ້ສະມາຊິກ ສະພາແຫ່ງຊາ
ປະທານາ ທິບໍດີສະຫະຣັດ ທ່ານ BARACK OBAMA ແລະ ປະທານາທິບໍດີອັຟການິສຖານ ທ່ານ HAMID KARZAI ໄດ້ສົນທະນາ ຫາຣືກັນ ກ່ຽວກັບລາຍລະອຽດຂອງຍຸທສາດ ທາງດ້ານ ທະຫານ ສະບັບໃໝ່ ຂອງສະຫະຣັດ ໃນອັຟ ການິສຖານ ໃນການປະຊຸມຜ່ານທາງວີດີໂອ ທີ່ຍືດຍາວນັ້ນ ຖແລງຂ່າວ ສະບັບນຶ່ງ ຈາກ ທຳນຽບ ຂອງປະທານາທິບໍດີ KARZAI ກ່າວ ວ່າ ການເຈຣະຈາຫາຣືໃນວັນອັງຄານມື້ນີ້ແມ່ນ ຮວມທັງ ແຜນການຕ່າງໆ ກ່ຽວກັບ ບັນຫາ ເຣື່ອງປອດພັຍ ຄວາມກ້າວໜ້າ ທາງທະຫານຂັ້ນຕອນ ທາງດ້ານການເມືອງ ແລະການພັທນາເສຖກິດ ທ່ານ OBAMA ຈະປະກາດໃຫ້ຊາບກ່ຽວກັບ ຍຸທສາດໃໝ່ຂອງທ່ານ ກ່ຽວກັບອັຟການິສຖານ ໃນຄຳປາສັຍ ທີ່ຈະມີການຖ່າຍທອດໄປທົ່ວປະເທດ ທາງໂທຣະພາບ ໃນແລງວັນອັງຄານມື້ນີ້ ທ່ານ ROBERT GIBBS ໂຄສົກຂອງທຳນຽບຂາວ ກ່າວໃນມື້ວານນີ້ວ່າ ທ່ານ OBAMA ໄດ້ແຈ້ງໃຫ້ ຄະນະທີ່ປຶກສາ ທາງດ້ານຄວາມໝັ້ນຄົງແຫ່ງຊາດ ຂອງທ່ານຊາບ ກ່ຽວກັບ ການຕັດສິນໃຈຂອງທ່ານແລະໄດ້ອອກຄຳສັ່ງ ເພື່ອໃຫ້ມີການຈັດຕັ້ງ ປະຕິບັດ ເຈົ້າໜ້າທີ່ປາກິສຖານ ກ່າວວ່າ ການໂຈມຕີດ້ວຍຣະເບີດ ສະລະຊີບ ເຮັດໃຫ້ ນັກການເມືອງຄົນນຶ່ງເສັຽຊີວິດ ຢູ່ໃນເຂດພາກ ຕາເວັນຕົກ ສຽງເໜືອ ທີ່ມີຄວາມວຸ້ນວາຍຂອງ ປະເທດ ເຈົ້າໜ້າທີ່ກ່າວວ່າຜູ້ໂຈມຕີ ໄດ້ບີບ ຂະນວນຣະເບີດ ທີ່ມັດໃສ່ກັບຕົນເອງ ໃນວັນ ອັງຄານມື້ນີ້ແລະໄດ້ສັງຫານ ສະມາຊິກ ສະ ພາແຫ່ງຊາດ ທ່ານ SHAMSHER ALI KHANATທີ່ເຮືອນຂອງທ່ານ ໃນເມືອງ KANJU ປະມານ 30 ຫຼັກກິໂລແມັດ ຫ່າງຈາກເມືອງMINGORA ຊຶ່ງເປັນ ຫົວເມືອງສຳຄັນ ໃນເຂດຮ່ອມພູສວາທ ໄປທາງພາກຕາເວັນຕົກສຽງເໜືອ ຮ່ອມພູສວາທ ແມ່ນຈຸດເພັ່ງເລັງ ໃນການບຸກໂຈມຕີຂອງຝ່າຍຣັຖບານ ເພື່ອກຳຈັດ ພວກຫົວຮຸນແຮງ ທາລີບານ ໃຫ້ສິ້ນຊາກ ໄປຈາກເຂດພາກຕາເວັນຕົກສຽງເໜືອ ຂອງປາກິສຖານ ພວກກະບົດ ໃນປາກິສຖານ ໄດ້ສັງຫານຫລາຍຮ້ອຍຄົນ ໃນການໂຈມຕີ ດ້ວຍຣະເບີດ ນັບແຕ່ກຳລັງທະຫານ ໄດ້ເປີດສາກບຸກໂຈມຕີຄັ້ງໃໝ່ ໃນເຂດ WAZIRISTAN ໃຕ້ ເມື່ອສອງເດືອນກ່ອນ ຣັຖບານອັງກິດກ່າວວ່າ ຊາວອັງກິດ 5 ຄົນ ໄດ້ຖືກຈັບ ທີ່ອີຣ່ານ ຫລັງ ຈາກເຮືອຢາຊທ໌ຂອງເຂົາເຈົ້າອາດໄດ້ແລ່ນລ່ວງ ລ້ຳເຂົ້າໄປໃນເຂດນ່ານນ້ຳຂອງອີຣ່ານໂດຍບໍ່ໄດ້ ຕັ້ງໃຈ ກະຊວງ ການຕ່າງປະເທດຂອງ ອັງ ກິດ ທີ່ກຸງລອນດອນ ກ່າວວ່າເຮືອຂອງອີຣ່ານ ໄດ້ຈັບເຮືອຢາຊທ໌ ຂອງຊາວອັງກິດ ຢູ່ໃນເຂດ ອ່າວເປີເຊັຽເມື່ອວັນທີ 25 ພະຈິກຜ່ານມາ ໃນຖແລງຂ່າວ ທີ່ນຳອອກເຜີຍແຜ່ ໃນມື້ວານນີ້ຣັຖມຸນຕຣີ ກະຊວງການ ຕ່າງປະເທດອັງກິດ ທ່ານ DAVID MILIBAND ກ່າວວ່າພວກລູກເຮືອ ພວມເດີນທາງ ແຕ່ບາຫ໌ເຣນ ໄປຍັງດູບາຍ ເວລາເຫດການ ຈັບກຸມເກີດຂຶ້ນ ເຮືອຢາຊທ໌ລຳນີ້ ມີກຳນົດ ທີ່ຈະໄປຮ່ວມ ການແຂ່ງເຮືອຢາຊທ໌ ເລາະແຄມຝັ່ງທະເລທີ່ມີໄລຍະທາງ 580 ຫຼັກກິໂລແມັດ ແຕ່ດູບາຍ ຫາ MUSCAT ລາຍງານຂ່າວ ຂອງອັງກິດແຈ້ງວ່າ ເຮືອຢາຊທ໌ອາດ ໄດ້ແລ່ນເຂົ້າໄປ ໃນເຂດນ່ານນ້ຳ ຂອງອີຣ່ານຫຼັງຈາກໄດ້ເກີດ ມີບັນຫາ ກັບໃບພັດ ທ່ານ MILIBAND ກ່າວວ່າ ເອກອັຄຣັຖທູດອັງກິດ ປະຈຳເຕຫະຣ່ານ ໄດ້ຊັກຖາມ ກ່ຽວກັບເຣື່ອງນີ້ ໄປຍັງເຈົ້າໜ້າທີ່ອີຣ່ານແລ້ວ ອີຣ່ານກ່າວວ່າ ຕົນກຳລັງ ທຳການສືບສວນ ກ່ຽວກັບລາຍງານດັ່ງກ່າວນີ້ຢູ່ ຄະນະໄອຍະການ ກ່າວໃນວັນອັງ ຄານ ມື້ນີ້ວ່າ ຕົນໄດ້ຍື່ນຟ້ອງ 25ກະທົງ ໃນ ຄວາມຜິດ ກ່ຽວກັບການ ຄາຕກັມ ຕໍ່ທາຍາດ ຂອງຊົນເຜົ່າຕະກຸນນື່ງທີ່ມີອຳນາດທາງການ ເມືອງທີ່ຖືກກ່າວຫາວ່າ ເປັນຜູ້ນຳພາໃນການ ສັງຫານໝູ່ 57ຄົນ ທີ່ພົວພັນກັບການເລືອກ ຕັ້ງ ໃນສັບປະດາແລ້ວນີ້ ໃນມື້ວັນສຸກ ຜ່ານ ມາເຈົ້າໜ້າທີ່ ໄດ້ກ່າວຫານາຍ ANDAL AMPATUAN JR ເຈົ້າເມືອງໆນຶ່ງ ໃນແຂວງMAGUINDANAO ໃນການສັງຫານໝູ່ ເຈົ້າໜ້າທີ່ ໄດ້ສົ່ງໂຕຜູ້ກ່ຽວ ໄປຍັງນະຄອນຫລວງມະນີລາ ໂດຍທາງເຮືອ ບິນຈາກພາກໃຕ້ ຟີລິບປິນ ບ່ອນທີ່ຜູ້ກ່ຽວ ໄດ້ເຂົ້າມອບໂຕຕໍ່ທາງການ ນຶ່ງມື້ກ່ອນນັ້ນ ນາຍ AMPATUAN ແມ່ນຜູ້ຕ້ອງສົງສັຍໃນການວາງແຜນໂຈມຕີ ຂະບວນຣົດ ພວກຍາດພີ່ນ້ອງ ຂອງນັກການເມືອງທີ່ເປັນຄູ່ປໍຣະປັກ ພວກສນັບສນຸນ ແລະພວກນັກຂ່າວ ຂະບວນຣົດດັ່ງກ່າວນີ້ແມ່ນເດີນທາງ ໄປຍື່ນຄຳຮ້ອງ ຈົດທະບຽນ ໃຫ້ທ່ານ ISMAEL MAGUDADATUເປັນຜູ້ສະມັກແຂ່ງຂັນ ເອົາຕຳແໜ່ງເຈົ້າແຂວງ ເວລາມືປືນ ປະມານ 100 ຄົນທຳການໂຈມຕີ ແລະສັງຫານ ພວກທີ່ຮ່ວມໄປ ໃນຂະບວນຣົດ ອົງການສະຫະປະຊາຊາດ ກ່າວໃນມື້ວານນີ້ວ່າພວກທີ່ນັບຖືສາສນາຄຣິສຕ໌ແລະສາສນາ ກຸ່ມນ້ອຍອື່ນໆ ໃນ ສປປ ລາວ ແມ່ນບໍ່ມີສິດໃດໆ ໃນຂັ້ນຕອນການຕັດສິນໃຈ ຂອງປະຊາຊົນ ແລະມີໂອກາດນ້ອຍ ທີ່ຈະໄດ້ ຮັບການສຶກສາຂັ້ນສູງຫລືໄດ້ຮັບການເລື່ອນຊັ້ນ ໃນ ວົງການຣັຖບານ ທ່ານນາງ ASMA JA HANGIRຜູ້ຂຽນລາຍງານພິເສດ ກ່ຽວກັບອິສ ຣະພາບ ໃນການນັບຖື ສາສນາ ຫລືຄວາມເຊື່ອຂອງອົງການ ສະຫະປະຊາຊາດ ກ່າວລຸນຫລັງ ການຢ້ຽມຢາມລາວ ເປັນເວລາ ນຶ່ງອາທິດວ່າລາວຕ້ອງໄດ້ໃຫ້ ການສນັບສນຸນ ແລະສົ່ງເສີມ ການນັບຖືສາສນາ ທີ່ຫລາກຫລາຍ ທ່ານນາງ JAHANGIR ກ່າວໃນ ຖແລງຂ່າວ ສະບັບນຶ່ງ ທີ່ນຳອອກເຜີຍແຜ່ ທີ່ນະຄອນຫລວງວຽງຈັນວ່າ ການທົດສອບ ກ່ຽວກັບອິສຣະພາບ ໃນການນັບຖື ສາສນາ ຫລືຄວາມເຊື່ອນັ້ນແມ່ນນອນຢູ່ໃນ ລະດັບຂອງການ ຜ່ອນຜັນ ທີ່ມີຕໍ່ ສາສນາ ກຸ່ມນ້ອຍ ທ່ານນາງJAHANGIR ທີ່ໄດ້ພົບປະກັບ ເຈົ້າໜ້າທີ່ ຣັຖບານ ແລະປະຊາ ຊົນທັມມະດາສາມັນໃນຮອບນຶ່ງອາທິດ ຜ່ານມານັ້ນ ກ່າວວ່າ ບາງຄົນແຈ້ງໃຫ້ ທ່ານນາງຊາບວ່າ ຣັຖບານໄດ້ດຳເນີນການ ປຸກຣະດົມ ທີ່ແນໃສ່ ບັງຄັບໃຫ້ ພວກທີ່ນັບຖືສາສນາຄຣິສຕ໌ປະຖີ້ມສາສນາ ຂອງພວກເຂົາເຈົ້າ ພັກຝ່າຍຄ້ານ ຂອງອອສເຕຣເລັຽ ໄດ້ເລືອກເອົາ ທ່ານ TONYABBOTT ເປັນຜູ້ນຳ ຄົນໃໝ່ ໃນວັນອັງຄານມື້ນີ້ ຊຶ່ງໃນທັນທີນັ້ນທ່ານ ກໍໄດ້ປະກາດວ່າ ຈະປະຕິເສດ ຕໍ່ຮ່າງກົດໝາຍ ທີ່ ຣັຖບານສເນີຂຶ້ນມາທີ່ເປັນບັນຫາໂຕ້ແຍ້ງກັນກ່ຽວ ກັບເຣື່ອງ ການປ່ອຍທາດຄາຣ໌ບອນໄດອ໊ອກໄຊນັ້ນ ທ່ານ ABBOTT ຈະເຂົ້າຮັບຕຳແໜ່ງ ເປັນຜູ້ນຳພັກເສຣີນີຍົມ ທີ່ນິຍົມ ແນວທາງເດີມນັ້ນ ແທນທ່ານ MALCOLM TURNBULL ຮ່າງກົດໝາຍ ຂອງຣັຖບານ ພັກແຮງງານ ຮຽກຮ້ອງໃຫ້ມີການເກັບພາສີ ຈາກການປ່ອຍທາດຄາຣ໌ບອນ ຂອງພວກອຸສາຫະກັມ ເລີ້ມແຕ່ປີ 2011 ເປັນຕົ້ນໄປ ເພື່ອຈຳກັດການສ້າງຄວາມເປື້ອນ ເປິະ ໂດຍທົ່ວໄປ ຂອງອອສເຕຣເລັຽ ຖ້າພັກຝ່າຍຄ້ານຫາກລົງຄະແນນສຽງ ຄັດຄ້ານ ແມ່ນເກືອບເປັນທີ່ ແນ່ນອນວ່າ ຮ່າງກົດໝາຍສະບັບດັ່ງກ່າວ ຈະໄດ້ຮັບການປລາຊັຍ ຢູ່ໃນສະພາສູງ ຂອງອອສເຕຣເລັຽ ດັ່ງທີ່ເຄີຍປລາຊັຍມາແລ້ວ ໃນການລົງ ຄະແນນສຽງ ເທື່ອກ່ອນ ເມື່ອເດືອນສິງຫາຜ່ານມາ ພາຍໃຕ້ຣັຖທັມມະນູນ ຂອງອອສເຕຣເລັຽແລ້ວ ຖ້າຮ່າງກົດໝາຍ ສະບັບໃດກໍຕາມຫາກໄດ້ຮັບ ການປະຕິເສດ ເຖິງ 2 ຄັ້ງ ຢູ່ໃນສະພາ ສູງແລ້ວ ນາຍົກຣັຖມຸນຕຣີກໍມີທາງເລືອກວ່າ ຈະຮຽກໃຫ້ ມີການເລືອກຕັ້ງ ກ່ອນກຳນົດ ເພື່ອທັບມ້າງ ສະພາບການບໍ່ໄປບໍ່ມາ ຫລືບໍ່? ເຊີນຟັງຂ່າວລາຍລະອຽດ ໂດຍຄລິກບ່ອນສຽງ